Hovas
Hovas (far. Hov, dan. Hove) – kaimas ir savivaldybė Suvurojaus salos rytinėje pakrantėje, Fareruose. Dažnai minimas šalies istorijoje. Hovo medinė bažnyčia buvo pastatyta 1862 m. Vagure. 1942 m. perkelta į Hovą. Šalia uosto yra senas namas, kuriame yra muziejus, meno galerija ir kavinė. Namas, kaip bažnyčia, buvo pastatytas Vagure, bet buvo perkeltas į Hovą. Pagal Fareriečių sagas (Færeyinga Saga), pirmasis Suvurojuje vikingų naujakurys įkūrė fermą Hove, kurią pavadino pagal pagonių šventyklą hof.